Ceramida

Ceramida er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore, ovale, blanke, mørkt rødbrune til brunsvarte oldenborrer. Oversiden er svært blank. Antennene er ti-leddete, de sju ytterste leddene danner en vifte av lange blader. "Snuten" (clypeus) er ganske variabel i formen. Pronotum har rundede sider, sterkt tilsmalnet forover, bakerst så bredt som dekkvingene. Beina er brungule.

Levevis 
Larvene lever i jorda og eter på røtter. Disse artene kan være betydelige skadedyr på oliventrær. Larveutviklingen tar trolig tre år, de voksne billene er aktive i oktober-januar. De voksne billene er dagaktive.

Utbredelse 
Slekten har en svært begrenset utbredelse i de sørvestlige delene av Den iberiske halvøya og tilstøtende deler av kysten av Nord-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Tanyproctini (eventuelt Pachydeminae)
 Slekten Ceramida Baraud, 1987 
 Ceramida adusta (Kraatz, 1882)
 Ceramida baraudi (Branco, 1981)
 Ceramida bedeaui (Erichson, 1840)
 Ceramida brancoi (Baraud, 1975)
 Ceramida brandeiroi (Flach, 1906)
 Ceramida cobosi (Baguena, 1955)
 Ceramida dinizi (Branco, 1981)
 Ceramida longitarsis (Illiger, 1803)
 Ceramida malacensis (Rambur, 1843)
 Ceramida mauritanica (Rambur, 1843)
 Ceramida moelleri (Flach, 1906)
 Ceramida ohausi (Reitter, 1902) - litt usikker status

Kilder 
 hannetons.fr - beskrivelse av slekten (på fransk)
 Lacroix, M.: hannetons.fr, med beskrivelse av slekten (på fransk) 
 Sanmartin, I. 2007: Biology and larval morphology of the genus Ceramida Baraud (Coleoptera: Melolonthidae: Pachydeminae). — Entomologica Fennica 18: 117–125.

Eksterne lenker 
 

Oldenborrer
Biller formelt beskrevet i 1987